open-index/open-wikipedia-markdown huggingface dataset:
Pabarė

**Pabarė** on küla Leedus Šalčininkai rajoonis, Pabarė valla halduskeskus.

Pabarės on põhikool, postkontor ja raamatukogu. Seal asuvad Pabarė tumulused. Pabarė katoliku kirik valmis aastal 1934.

## Elanikkond


* 40 (1905)
* 66 (1921)
* 160 (1959)
* 195 (1970)
* 263 (1979)

* 301 (1986)
* 317 (1989)
* 395 (2001)
* 317 (2011)



Pabarė, akmuo.JPG|Küla keskus
Pabare church.JPG|Pabarė kirik
Pabarė, mokykla.JPG|Koolimaja


## Viited

## Välislingid

* Poola Kuningriigi geograafiline leksikon
*Küla portaalis vietoves.Lt
Zyndranowa

**Zyndranowa** on küla Poolas Podkarpacie vojevoodkonnas Krosno maakonnas Dukla vallas. Zyndranowa asub Slovakkia piirist vähem kui 1,5 km kaugusel, Duklast ligi 15 km ja Krosnost umbes 29 km lõunas.

## Viited
Krauszów

**Krauszów** on küla Poolas Väike-Poola vojevoodkonnas Nowy Targi maakonnas Nowy Targi vallas. Krauszów asub Nowy Targist natuke üle 5 km läänes.

## Viited
Haapsalu Baptistikogudus

Eesti EKB Koguduste Liidu **Haapsalu Baptistikogudus** on baptistlik kogudus Haapsalus.

Koguduse koosolekud toimuvad pühapäeviti kell 10:00 aadressil Metsa tänav 24, Haapsalu, Läänemaa.

## Ajalugu
Haapsalu baptisti kogudus on vanim Eestis ja sai alguse 24. veebruaril 1884, mil linna lähedal Ungru ojas toimus esimene ristimistalitus.
## Välislingid
*Koduleht
*Info koguduse kohta Eesti EKB Koguduste Liidu kodulehel
Zawadka Rymanowska

**Zawadka Rymanowska** on küla Poolas Podkarpacie vojevoodkonnas Krosno maakonnas Dukla vallas. Zawadka Rymanowska asub Duklast umbes 6,5 km lõunakagus ja Krosnost ligikaudu 20 km lõunas.
Bańska Niżna

**Bańska Niżna** on küla Poolas Väike-Poola vojevoodkonnas Nowy Targi maakonnas Szaflary vallas. Bańska Niżna asub Nowy Targist umbes 7,5 km lõunas.
Bańska Wyżna

**Bańska Wyżna** on küla Poolas Väike-Poola vojevoodkonnas Nowy Targi maakonnas Szaflary vallas. Bańska Wyżna asub Nowy Targist umbes 10,5 km lõunaedelas.

## Viited
Šmuel Haitov

**Šmuel Haitov** (27. mai 1909 Pärnu – 20. august 1984 Pärnu) oli Eesti NSV teeneline arst (1976).

Haitov sündis Pärnus käsitöölise (plekksepa) perekonnas ja lõpetas Pärnus ka keskkooli. 1938. aastal lõpetas Tartu Riikliku Ülikooli, kus oli õppinud arstiteadust, *[[cum laude]]*. Seejärel täiendas end samas kolm aastat sisehaiguste kateedri juures. 

1938. aastast kuni 20. novembrini 1940 oli ta Pärnu Ühendatud Haigekassade usaldusarst ja vabalt praktiseeriv arst.

1941. aastal määrati ta Pärnu Polikliiniku rajajaks ja esimeseks juhatajaks. Suure Isamaasõja puhkedes evakueerus Venemaale, töötades arstina eri väeosades.
Pärnusse naasis septembris 1944, kus töötas algul Pärnu Tervishoiuosakonna juhatajana ja hiljem kuni pensionile minemiseni 1979. aastal Pärnu Linna Haigla siseosakonna juhatajana.

## Viited
Schoberi rühm

**Schoberi rühm** (saksa: *Schobergruppe*) on Kõrg-Tauerni mägede alammäestik Kesk-Ida-Alpides, Austria Tirooli (Ida-Tirooli) ja Kärnteni liidumaade vahelisel piiril. Enamus mäestikust asub Kõrg-Tauerni rahvuspargi territooriumil. See on nime saanud Hochschoberi mäe (3242 m) järgi, kuigi selle kõrgeim tipp on Petzecki mägi (3283 m).

## Geograafia

Mäestik koosneb Kõrg-Tauerni keskosast Glockneri rühmast ja Alpide veelahkmest lõunas. Lõunas ulatub see Ida-Tirooli pealinna Lienzini ja Drava oruni. Idas viib Grossglockneri Kõrg-Alpi tee Großkirchheimi kaudu Hochtori kuruni.

## Naabermäestikud

Schoberi rühm külgneb Alpides järgmiste mäestikega:

* Glockneri rühm (põhjas)
* Goldbergi rühm (idas)
* Kreuzecki rühm (kagus)
* Gailtali Alpid (lõunas)
* Villgrateni mäed (edelas)
* Granatspitze rühm (loodes)

## Tipud

Kõik nimega kolmetuhandesed tipud Schoberi rühmas:

## Alpihütid

* Adolf-Noßbergeri hütt
* Elberfelderi hütt
* Gernot-Röhri kotedž
* Gößnitzkopfi kotedž
* Hochschoberi hütt
* Lienzeri hütt
* Wangenitzsee hütt
* Winklerneri hütt

## Õnnetus

8. septembril 2016 vahetult pärast õhkutõusu Elberfelderi hüti varustusreisilt tagasilennul kukkus kopter alla ja piloot Hannes Arch hukkus. Hütijuht, kes oli spontaanselt otsustanud Archiga kaasa minna, sai vigastada, kuid suudeti päästa.
Stawisza

**Stawisza** on küla Poolas Väike-Poola vojevoodkonnas Gorlice maakonnas Uście Gorlickie vallas. Stawisza asub Slovakkia piirist 7,3 km kaugusel ja Gorlicest ligi 19 km lõunaedelas.

## Viited
Shirley Chisholm

**Shirley Anita Chisholm** (sünninimega **St. Hill**; 30. november 1924 – 1. jaanuar 2005) oli Ameerika poliitik ja haridustegelane. 

1968. aastal sai temast esimene Kongressi valitud mustanahaline naine ning ta esindas New Yorgi 12. valimisringkonda Esindajatekojas seitse ametiaega, kuni 1983. aastani. 1972. aasta presidendivalimiste ajal sai temast esimene afroameeriklasest ja esimene naisest kandidaat suurpartei presidendinominatsiooni kohale.

Brooklynis sündinud Chisholm lõpetas kolledži 1946 ning töötas lasteaias ja hiljem algkoolis. 1952. aastal omandas ta Columbia ülikooli õpetajate kolledžis pedagoogikamagistri kraadi; tööalaselt sai ta tuntuks alushariduse ja lastekaitse spetsialistina. Poliitikaga asus tegelema 1950. aastatel oma kohaliku demokraatliku partei osakonnas. 1964. aastal valiti ta New Yorgi osariigi assambleesse (New York State Assembly). Neli aastat hiljem valiti ta Kongressi, kus ta tegeles vähem kindlustatud inimestele suunatud toiduabiprogrammidega ning sai peagi partei juhtkonna liikmeks. Pärast 1983 Kongressist taandumist õpetas ta Mt Holyoke'i kolledžis.

2015. aastal anti talle postuumselt Presidendi vabadusmedal.

Ta on kirjutanud kaks autobiograafilist raamatut: "Unbought and Unbossed" (1970) ja "The Good Fight" (1973).
Binarowa

**Binarowa** on küla Poolas Väike-Poola vojevoodkonnas Gorlice maakonnas Bieczi vallas. Binarowa asub Gorlicest umbes 12,5 km põhjakirdes.

16. sajandil ehitatud Binarowa puukirik on üks kuuest Väike-Poola lõunaosa puitkirikust, mis kuuluvad  UNESCO maailmapärandi nimistusse.

## Viited
Grudna Kępska

**Grudna Kępska** on küla Poolas Väike-Poola vojevoodkonnas Gorlice maakonnas Bieczi vallas. Grudna Kępska asub Gorlicest 14 km kirdes.

Küla on esmamainitud 1413. aastal.

## Viited
Roosi tänav (Rakvere)

**Roosi tänav** on tänav Rakvere linna keskosas, mille kaugus lõuna pool asuvast Keskväljakust on linnulennult 650 m. 

Tänav on pikkusega 279 meetrit ja keskmise laiusega 17 meetrit.  Roosi tänav paikneb Lilleküla linnaosas. Saades alguse Tööstuse tänava ristmikult, ristub ida suunas kulgevalt Lille tänavaga ning lõpeb Võidu tänava ristmikul.

Roosi tänav kujunes välja aastatel 20. sajandi esimeses pooles, kui 1930. aastal valmis praegu Tööstuse ja Roosi tänavate ristmikul paiknev omaaegne Rakvere Linna 1. Algkooli koolimaja, nüüdne Rakvere Eragümnaasiumi hoone. Roosi tänav 12 paiknes kauaaegse Rakvere Teatri näitleja Eldor Valteri sünnikodu. Elamu hävis 19. septembril 1944. aastal Punaarmee pommirünnakute tagajärjel, nagu ka suur osa piirkonna puithoonetest. 

Tänava ääres asuvad ühepereelamud koos abihoonetega ning üks korterelamu, need on ehitatud 20. sajandi teisel poolel. 

## Viited
Kreuzecki rühm

**Kreuzecki rühm** on mäestik Kesk-Ida-Alpides. Seda võib võtta kas eraldi mäestikuna või suurema Kõrg-Tauerni aheliku osana. Halduslikult kuulub mäestik Austria Kärnteni liidumaa ja läänepoolne ots Tirooli liidumaa (Ida-Tirooli) koosseisu.

## Geograafia

Kreuzecki rühm on geograafiliselt Kõrg-Tauerni peaahelikust põhjas eraldatud Mölli jõega (Drava vasakpoolne lisajõgi) kuni suudmeni Lurnfeldi basseinis idas. Lõunas moodustab piiri Gailtali Alpidega (Lõuna-Lubjakivialpide osa) Drava. Iselsbergi mäekuru Lienzi lähedal, mis ühendab Drava ja Mölltali orud, tähistab läänepoolset otsa.

Mäestik koosneb peamiselt gneisist ja granaat-vilk-kiltkivist. Mägine ala (u. 450 km²) on hõredalt asustatud ja seda kasutatakse peamiselt metsanduseks ja jahipidamiseks. Kuid selle turismitööstus on viimastel aastatel paranenud. Reißecki vallas Mölli orus asub *Reißeck-Kreuzecki* hüdroelektrijaam, mida käitab Austria firma Verbund, mistõttu kogutakse vett mitmesse veehoidlasse Kreuzecki mäestikus.

Kuigi nime saanud Kreuzecki mäe järgi (2701 m), on mäestiku kõrgemad tipud Mölltaler Polinik (2784 m), Striedenkopf (2749 m) ja Hochkreuz (2709 m).

## Klassifikatsioon

Ida-Alpide Alpiklubi klassifikatsiooni järgi moodustab Kreuzecki rühm (AVE 43) koos Rieserferneri rühma, Villgrateni mägede (*Defereggen*) ja Schoberi rühmaga Kõrg-Tauerni mäestike lõunarinde, Alpide veelahkme lõigu.

2005. aasta SOIUSA (*International Standardized Mountain Subdivision of the Alps*) ettepaneku järgi on Kreuzecki rühm (II/A-17.IV.) Lääne-Tauerni Alpide alamlõik.
Lille tänav (Rakvere)

**Lille tänav** on tänav Rakvere linna keskosas, mille algus on lõuna pool asuvast Keskväljakust linnulennult 650 m kaugusel. 

Tänav on pikkusega 294 meetrit ja keskmise laiusega 10 meetrit.  Lille tänav paikneb Lilleküla linnaosas. Saades alguse Roosi tänava ristmikult, kulgeb tänav põhja suunas ning lõpeb Tallinna-Narva raudtee lähedal Jaama puiestee ristmikul.

Lille tänav kujunes välja aastatel 1930. aastatel, kui piirkonda alustati pereelamute ja puidust korterelamute rajamist. Osa hoonestust hävis 19. septembril 1944. aastal Punaarmee pommirünnakute tagajärjel.

Lille tänav 15 on tuntud lastekirjaniku Aino Perviku sünnimaja. Hiljem elas samas majas lapsepõlve- ja kooliaastatel klaasikunstnik Tiia-Lene Vilde. 

Tänava ääres asuvad peamiselt ühepereelamud, mis on ehitatud 20. sajandi teisel poolel. Aadressil Lille tn 8 paikneb Rakvere Lille Kodu, mis on hooldekodu ning laste asenduskodu.

## Viited
Vabriku tänav (täpsustus)

**Vabriku tänav** on tänava nimi mimes Eesti asulas.

*Vabriku tänav, tänav Tallinnas Põhja-Tallinna linnaosas
*Vabriku tänav (Rakvere)
*Vabriku tänav (Tartu)
*Vabriku tänav (Viljandi)
Antsla Evangeeliumi Kristlaste ja Baptistide Kogudus

**Antsla Evangeeliumi Kristlaste ja Baptistide Kogudus** on baptistlik kogudus Antslas.

Koguduse koosolekud toimuvad pühapäeviti kell 11:00 aadressil Jaani 24, Antsla, Võrumaa. Koguduse pastor on Peeter Lemats.

## Välislingid
*Koduleht
*Info koguduse kohta Eesti EKB Koguduste Liidu kodulehel
Mulla tänav (täpsustus)

**Mulla tänav** on tänava nimi järgmistes Eesti asulates:

*Mulla tänav Haapsalus
*Mulla tänav Jõhvis
*Mulla tänav Kehras
*Mulla tänav Lihulas
*Mulla tänav Märjamaa alevis
*Mulla tänav Narvas
*Mulla tänav Rakveres
*Mulla tänav Tallinnas Põhja-Tallinna linnaosas Pelgulinnas
*Mulla tänav Võrus
Iselsbergi kuru

**Iselsbergi kuru** (1209 m) on kõrge mäekuru Austria Alpides Tirooli ja Kärnteni liidumaade vahel. See eraldab Kreuzecki rühma mägesid lõunas Schoberi rühma mägedest põhjas, mis mõlemad on Kõrg-Tauerni mäestiku osad.

Kurumaantee ühendab Lienzi Ida-Tiroolis Winklerniga Kärnteni Mölltalis. Juba Rooma aegadel ehitati ratsarada üle Iselsbergi, et jõuda *[[Aguntum]]ist* Mölltali kaevandustesse. Iselsbergi küla asub tipust umbes 1 km edelas.
Sillamäe Evangeeliumi Kristlaste ja Baptistide Kogudus Issanda Arm

**Sillamäe Evangeeliumi Kristlaste ja Baptistide Kogudus Issanda Arm** on baptistlik kogudus Sillamäel.

Koguduse koosolekud toimuvad pühapäeviti kell 10:00 aadressil Gagarini 10, Sillamäe, Ida-Virumaa. Koguduse pastor on Valeri Gerassimov.

## Välislingid
*Info koguduse kohta Eesti EKB Koguduste Liidu kodulehel
Granatspitze rühm

**Granatspitze rühm** (saksa: *Granatspitzgruppe*), mõnikord ka **Granatspitzi rühm**, on Kesk-Alpide alamrühm Ida-Alpides. Granatspitze rühm moodustab koos Ankogeli rühma, Goldbergi rühma, Glockneri rühma, Schoberi rühma, Kreuzecki rühma, Venedigeri rühma, Villgrateni mägede ja Rieserferneri rühmaga Kõrg-Tauern peamäestiku. Granatspitze rühm asub Austrias Salzburgi ja Tirooli liidumaadel. Selle kõrgeim tipp on Großer Muntanitz (3232 m).

Granatspitze rühm asub Kõrg-Tauerni keskosas. *[[Felbertauernstraße]]* maantee on rühma läänepiiriks. Rühma varjutavad selle palju kuulsamad naabrid, sealhulgas Großglockner ja Großvenediger. Mäestikule annab nime Granatspitze (3086 m).

## Naabermäestikud

Granatspitze rühm külgneb Alpide järgmiste mäestikega:

* Kitzbüheli Alpid (põhjas)
* Glockneri rühm (idas)
* Schoberi rühm (kagus)
* Villgrateni mäed (edelas)
* Venedigeri rühm (läänes)

## Tipud

Kõik nimedega kolmetuhandesed tipud Granatspitze rühmas:

* Großer Muntanitz (3232 m)
* Kleiner Muntanitz (3192 m)
* Oberer Muntanitzpalfen (3170 m)
* Luckenkogel (3100 m)
* Stubacher Sonnblick (3088 m)
* Granatspitze (3086 m)
* Vordere Kendlspitze (3085 m)
* Hintere Kendlspitze (3085 m)
* Kalser Bärenkopf (3079 m)
* Gradötz (3063 m)
* Stellachwand (3060 m)
* Grauer Schimme (3053 m)
* Wellachköpfe (3037 m)
* Äußerer Knappentröger (3031 m)
Patria y Libertad

**Frente Nacionalista Patria y Libertad** (**Natsionalistlik Rinne Isamaa ja Vabadus**; lühend PyL) oli Tšiili ultraparempoolne poliitiline ja paramilitaarne jõud aastatel 1971–1973. Rühma ideoloogia sisaldas antikommunismi, antikapitalismi ja korporativismi. Toetas 29. juuni 1973. aasta läbikukkunud riigipöördekatset ja samuti 11. septembri 1973. aasta riigipööret, mis õnnestus (ja mille järel Patria y Libertad laiali saadeti). PyL tegeles ka sõjavarustuse hankimisega ja oli osaline mitmes vägivallateos allendet pooldanud poliitikategelaste vastu (võimul 1970–1973). Omas kontakte CIAga. Osa PyL'i poliitikutest jätkas koostööd sõjaväehuntaga, mõned aga, nagu Walter Roberto Thieme Schiersand, said selle veendunud vastasteks.
Roberto Thieme

**Walter Robert Thieme Schiersand** (16. november 1942 Santiago de Chile – 1. oktoober 2023) oli Tšiili poliitik ja harrastuskunstnik.

Ta oli paremäärmusliku organisatsiooni Patria y Libertad peasekretär 1971–1973 (organisatsiooni tegevusajal; tähtsuselt 2. isik organisatsioonis) ning Salvador Allende marksistliku ühenduse Unidad Popular vastane opositsionäär. Pärast 1973. aasta riigipööret asus peagi opositsiooni hunta vastu, kutsus hääletama 1980. aasta ja 1988. aasta riigihääletusel hunta vastu. Pooldas jätkuvalt natsionalistlikke, antikommunistlikke ja antikapitalistlikke seisukohti. Kutsus 2017. aasta presidendivalimistel hääletama vasakpoolse kandidaadi Beatriz Sáncheze poolt https://www.elmostrador.cl/noticias/pais/2017/05/24/ex-fundador-de-patria-y-libertad-apoya-a-beatriz-sanchez-comparto-integramente-su-proyecto-politico-economico-y-social/.

Iseloomustab Augusto Pinocheti reeturina.

Aastail 1992–1994 oli abielus Lucía Pinochetiga.
Tallinna Mustamäe Kristlik Vabakogudus

Eesti EKB Koguduste Liidu **Tallinna Mustamäe Kristlik Vabakogudus** on kristlik kogudus Tallinnas.

Koguduse koosolekud toimuvad pühapäeviti kell 11:00 aadressil Mustamäe tee 8, Tallinn, Harjumaa. Koguduse pastor on Allan Saukas.

## Välislingid
*Koduleht
*Info koguduse kohta Eesti EKB Koguduste Liidu kodulehel
Gerviškės

**Gerviškės** on küla Leedus Šalčininkai rajoonis, Gerviškėse valla halduskeskus. Küla asub rajooni keskusest Šalčininkaist 12 kilomeetrit edelas Šalčia jõe kaldal.

Gerviškėses on lasteaed-algkool ja raamatukogu. Nõukogude perioodil oli küla kohaliku kolhoosi keskasulaks ja külanõukogu halduskeskuseks. Aastal 2000 avati seal algkool, mis on ametlikult Butrymonisi keskkooli filiaal.

## Elanikkond


* 116 (1905)
* 105 (1959)
* 105 (1970)
* 135 (1979)

* 163 (1985)
* 210 (1989)
* 231 (2001)
* 179 (2011)



Gerviškės, Lithuania - panoramio.jpg|Gerviškės
Gerviškės, gatvė.JPG|Külatänav


## Viited

## Välislingid

*Küla portaalis vietoves.Lt
Butrimonys (Šalčininkai rajoon)

**Butrimonys** on küla Leedus Šalčininkai rajoonis, Butrimonysi valla halduskeskus. Küla asub Valgevene piiri lähistel.

Butrimonysis on põhikool, postkontor ja raamatukogu.

## Ajalugu

Butrymonisi kohta on esimesed teated aastast 1744. Aastal 1799 ehitati sinna esimene kirik. Aastal 1906 moodustati sealne kihelkond. Praegune kirikuhoone valmis aastail 1906–1926.

Aastal 1945 avati külas kool, mis andis poolakeelset haridust. Nõukogude perioodil oli küla kohaliku sovhoosi keskasulaks. Sealne kool kujunes aastal 1972 keskkooliks, aastast 1998 on selle leedukeelne õpperühm põhikooli staatuses.

## Elanikkond


* 130 (1903)
* 113 (1905)
* 222 (1921)
* 233 (1931)
* 203 (1959)
* 233 (1970)

* 277 (1979)
* 302 (1984)
* 437 (1989)
* 462 (2001)
* 418 (2011)



Butrimonys, kryžkelė.JPG|Butrimonys
Butrimonys. Bažnyčia.JPG|Butrimonysi kirik


## Viited

## Välislingid

* Küla portaalis vietoves.Lt
Sõpruse orden

**Sõpruse orden** on Venemaa Föderatsiooni presidendi 1994. aasta 2. märtsi ukaasiga nr 442 asutatud riiklik autasu.

## Kirjandus
* *Дуров В. А.* Ордена России. — Москва, 1993.
* *Колесников Г. А.*, *Рожков А. М.* Ордена и медали СССР. — Москва, ВИ, 1983
* Сборник законодательных актов о государственных наградах СССР. — Москва, 1984
* *Гребенникова Г. И., Каткова Р. С.* Ордена и медали СССР. — Москва, 1982.
* *Шишков С. С., Музалевский М. В.* Ордена и медали СССР. — Владивосток, 1996
* *Балязин В. Н., Дуров В. А., Казакевич В. Н.* Самые знаменитые награды России. — Москва, 2000.
* *Горбачёв А. Н.* 10000 генералов страны. — Москва, 2007
* *Горбачёв А. Н.* Многократные кавалеры орденов СССР. — Москва, ПРО-КВАНТ, 2006
* *Щеголев К. А.* Современные награды России. Традиции и преемственность. — Москва: Вече, 2009. — 480 с. — (История наград). — ISBN 978-5-9533-3696-3.
* *Винокуров В. А.* Система государственных наград Российской Федерации: история, современность и перспективы развития. — Москва: Дело, 2012. — 243 с. — ISBN 978-5-7749-0725-0.
* *Гончаров А. И.* Наградная система Российской Федерации. — Москва: Посев, 2010. — 280 с. — ISBN 978-5-85824-198-0.
* *Гусев И.Е.* Ордена, медали и наградные знаки от Петра I до современности. — Москва: АСТ, 2014. — 164 с. — ISBN 978-5-17-085223-9.
* *Кушер Ю. Л.* Государственные символы и награды Российской Федерации. — Москва: Книжная палата, 1999. — 271 с. — ISBN 978-5-7000-0476-3.
* *Музалевский М. В.* Ордена и медали Российской Федерации. — Москва: Кавалеръ, 2005. — 298 с. — (Библиотека журнала «Кавалер»). — ISBN 5-00-000198-2.
* Награды новой России / Сост. Григорьев В. С.. — Москва: Докар, 1997. — 112 с. — (Всемирный коллекционер). — ISBN 5-85952-071-9.

## Välislingid

*Государственные награды России
Venedigeri mäerühm

**Venedigeri mäerühm** (saksa keeles  Venedigergruppe) on mäestik Kesk-Ida-Alpides. Koos Granatspitze’i, Glockneri, Goldbergi ja Ankogeli mäestikurühmadega moodustab see Kõrg-Tauerni peamäestiku. 

Mäerühma kõrgeim tipp on Großvenediger (3657 m), mis on ka mäerühmale nime andjaks. 

Olulised Venedigeri mäerühma osad kuuluvad Kõrg-Tauerni rahvusparki.

## Geograafia

Venedigeri mäerühm asub Austrias Salzburgi ja Tirooli liidumaadel ning ka Itaalias Lõuna-Tirooli autonoomses provintsis. Suurem osa mäestikust asub Ida-Tiroolis. 

Venedigeri rühm hõlmab Kõrg-Tauerni mäestiku peaaheliku lääneosa. Felber Tauerni kurutee kulgeb üle Alpide peaaheliku Salzburgi ja Ida-Tirooli vahel mäestiku idaküljel. Venedigeri rühm on kõige liustikulisem mäestik Kõrg-Tauernis. Rühma peatipu Großvenedigeri kuulsus varjutab pigem teisi piirkondi ja mägesid, kuigi rühmas on suurel arvul tippe, mägiradu ja alpihütte. 

Nime päritolu ei ole selge. Legendi järgi, kui kohalikud karjased nägid esimest korda Venedigeri liustiku hiiglaslikku massi, arvasid nad, et vaatasid linna ("Veneetsia") helkivat merepinda. Sellest hoolimata võib see nimi pärineda keskaegsetest walhazi (veneetsia) maavarade avastajatest, kes otsisid piirkonnast koobalti ja mangaani maake.

## Naabermäestikud

Venedigeri mäerühm külgneb järgmiste Alpide mäestikega:

* Kitzbüheli Alpid (põhjas)
* Granatspitze rühm (idas)
* Villgrateni mäed (lõunas)
* Rieserferneri rühm (edelas)
* Zillertali Alpid (läänes)

## Piirid

Põhjas moodustab Salzachi jõe Oberpinzgau org piiri Krimmlist allavoolu Mittersilli linnani. Idas kulgeb piir Mittersillist piki Felberbach oja lõunasse, ületab Felber Tauerni kuru ja jätkub piki Tauernbachi Matrei in Osttirolini. Sealt kulgeb see lõunasse piki Iseli jõge Hubeni külani (Matrei valla osa). Lõunas määratleb Defereggental piiri Hubenist piki Schwarzachi, suundudes ülesvoolu kuni Jagdhaus alpini ja Klammljochi kuruni. Klammljochilt kulgeb see allamäge piki Klammlbachi ja läbi Lõuna-Tirooli Reini oru Sand in Taufersini. Läänes kulgeb piir piki Tauferer Ahrntali orgu Sand in Taufersist üles Birnlücke kuruni ja piki Krimmler Achet Krimmlini Salzachi orus.

Birnlücke ühendab Venedigeri mäerühma ja Zillertali Alpid. Klammljoch ühendab selle Rieserferneri rühmaga. Felber Tauern ühendab Venedigeri rühma Granatspitze rühmaga.

Kui selgelt määratletud külgmised harud hargnevad regulaarselt Venedigeri mäerühma peaahelikust põhja poole, siis lõuna poole kipub mägi laienema suuremal alal, moodustades oma alamrühmad: Durrecki rühm, Panargenkamm ja Lasörlingi rühm. Virgeni org, mis asub tugevalt jäätunud peaaheliku ja Matreist läänes asuva Lasörlingi rühma vahel, on ainus püsivalt asustatud org Venedigeri rühmas.

## Mäetipud

Kõik nimedega kolmetuhandesed mäetipud Venedigeri mäerühmas:

## Turism

Venedigeri mäerühma on turismi jaoks hästi arendatud. Lisaks arvukatele majandatavatele Alpi karjamaadele ja restoranidele on seal ka suurel arvul Alpiklubi hütte:
Kartitschi sadul

**Kartitschi sadul** (saksa: *Kartitscher Sattel*) (1525 m) on kõrge mäekuru Austria Tirooli liidumaal Dolomiitide ja Karni Alpide vahel.
Pähkelpruun

**Pähkelpruun** ehk **pähklipruun** on üks pruunidest värvitoonidest, valminud sarapuupähkli koore värvi mahe heledam pruun, kaneelpruunist soojatoonilisem ja kollakam.

Värvinimetust kasutatakse sageli silmavärvuse või juuksevärvuse kirjeldamiseks. Kasutatakse ka sisekujunduses ehitusmaterjali, värvi või teatud puidutooni iseloomustamiseks, tekstiilide ja muude tarbeesemete värvuse kirjeldamiseks.

## Pildid

Fagales - Corylus avellana fruits 3.jpg|Sarapuupähklid
Flegel Stillleben mit Maus.jpg|Georg Flegel. Vaikelu hiirega. Enne 1638
Spanishhazeleye.JPG|Pähkelpruun silmavärv
Felis silvestris catus (Berlioz)4.jpg|Pähkelpruunide silmadega kodukass
Brown orange color nomenclature naturalists.jpg|Pähkelpruun toon (*Hazel*) nr 12. A nomenclature of colors for naturalists... Plate IV


## Viited
Katallaktika

Katallaktika (inglise keeles *catallactics*) on prakseoloogiline teooria, mis tegeleb inimeste omavaheliste kaupade ja teenuste vahendamisega. Katallaktika on analüüs tegudest, mida sooritatakse rahalise arvutuse alusel. Katallaktika eesmärk on uurida, miks toodete ja teenuste hinnad on sellised, nagu need teatud hetkel on ja mis teod on viinud nende hindade välja kujunemiseni. Läbi katallaktika on võimalik uurida kujutusliku sotsialistliku majandussüsteemi.

## Viited
Tartu Salemi Baptisti Kogudus

Eesti EKB Koguduste Liidu **Tartu Salemi Baptistikogudus** on baptistlik kogudus Tartus.

Koguduse koosolekud toimuvad pühapäeviti kell 11:00 aadressil Kalevi 76, Tartu, Tartumaa. Koguduse pastoriteks on Toivo Pilli ja Urmas Roosimaa.

## Välislingid
*Koduleht
*Info koguduse kohta Eesti EKB Koguduste Liidu kodulehel
Parler

**Parler** on Ameerika Ühendriikide mikroblogi- ja suhtlusvõrgustik. 

Parleri kasutajate hulgas on palju Donald Trumpi toetajaid, konservatiive, vandenõuteoreetikuid ja paremäärmuslasi. Tihti sisaldavad kasutajate postitused paremäärmuslikku ideoloogiat, antisemitismi ja vandenõuteooriaid nagu QAnon. Ajakirjanikud on Parlerit kirjeldanud alternatiivse Twitterina; paljud Parleri kasutajad on kas peavoolusuhtlusvõrgustikest eemaldatud või vastu suurte sotsiaalvõrgustike modereerimispoliitikale.

Parler asutati augustis 2018 ning reklaamib end vaba ja kallutamata alternatiivse Twitteri või Facebookina. Ajakirjanikud on neid loosungeid pidanud paremäärmusliku kasutajaskonna kattevarjuks. Nii ajakirjanikud kui Parleri kasutajad on teenuse modereerimispoliitikat kritiseerinud, kuna see on kohati rangemgi kui konkurentidel. Parler on sulgenud vasakpoolsete vaadetega kasutajate kontosid konsensuslikele vaadetele vastandumise, Parleri kritiseerimise ja paroodiakontode loomise eest.

Parleri omanikest on avalikkusele teada vaid asutaja John Matze. Investor Rebekah Mercer, kes on tuntud konservatiivsetele arvamusliidritele ja ettevõtetele annetaja, on Parleri kaasasutaja. Konservatiivne poliitkommentaator Dan Bongino on väitnud, et on Parleri omanik. Novembris 2020 avaldas Parler, et teenust kasutab 4 miljonit inimest ning kokku on kontosid loodud 10 miljonit. Parleri kasutajate aktiivsus tõusis pärast 2020. aasta Ameerika Ühendriikide presidendivalimisi ning langes sama aasta detsembris uuesti.

Pärast süüdistusi, et Parlerit kasutati 2021. aasta Ameerika Ühendriikide Kapitooliumi ründamise korraldamiseks, teatas Apple Inc. 8. jaanuaril 2021 Parleri juhtidele, et kui nad 24 tunni jooksul enda modereerimispoliitikat ei parandata, eemaldatakse nende telefoniäpp App Store'ist. Apple eemaldas Parleri äpi järgmisel päeval. Kaheksandal jaanuaril eemaldati äpp ka Google Playst. Amazon teatas 9. jaanuaril, et eemaldab järgmisel päeval Parleri Amazon Web Servicesist.

## Vaata ka
* Suhtlusvõrgustike loend
* 8chan
* DLive
* Gab
* Minds
* Voat

## Viited
Tallinna Vene Evangeeliumi Kristlaste ja Baptistide Kogudus "Betaania"

**Tallinna Vene Evangeeliumi Kristlaste ja Baptistide Kogudus Betaania** on baptistlik kogudus Tallinnas.

Koguduse koosolekud toimuvad pühapäeviti kell 13:00 aadressil Kalju 1, Tallinn, Harjumaa. Koguduse pastor on Stepan Maerko.

## Välislingid
*Info koguduse kohta Eesti EKB Koguduste Liidu kodulehel
Scone

**Scone** (šoti keeles *Scuin*; gaeli keeles *Sgàin*) on väikelinn Šotimaal Perth and Kinrossi omavalitsuses.

## Viited
William Joseph Burns

**William Joseph Burns** (sündinud 11. aprillil 1956) on Ameerika Ühendriikide diplomaat, kes oli 19. märtsist 2021 kuni 20. jaanuarini 2025 Luure Keskagentuuri peadirektor. 

Burns asus Ühendriikide välisteenistusse tööle 1982. aastal. Aastatel 1998–2001 oli ta Ameerika Ühendriikide suursaadik Jordaanias, seejärel 2001–2005 Lähis-Ida asjade abiriigisekretär, 8. novembrist 2005 13. maini 2008 Ameerika Ühendriikide suursaadik Venemaal ning vahemikus 2008–2011 poliitasjade aseväliminister. 33-aastase karjääri järel läks ta 2014. aastal erru. 

2021. aasta jaanuaris nimetas president Joe Biden Burnsi LKA peadirektori kandidaadiks. 18. märtsil 2021 kinnitas Senat ta kandidatuuri ühehäälselt ning 19. märtsil vannutati ta ametisse.

## Haridus
Tal on bakalaureusekraad ajaloo erialal La Salle'i Ülikoolist ning magistri- ja doktorikraad Oxfordi Ülikoolist rahvusvaheliste suhete alal.

## Isiklikku
Ta on abielus Lisa Cartyga, kes on endine diplomaat ja praegune ÜRO Humanitaarasjade Koordinatsioonibüroo ametnik. Neil on kaks tütart.

Burns kõneleb inglise, prantsuse, vene ja araabia keelt.

## Viited

## Välislingid

*United States Embassy in Moscow: Biography of the Ambassador
Kiviõli vabakogudus

**Kiviõli Evangeeliumi Kristlaste Vabakogudus** on kristlik kogudus Kiviõlis.

Koguduse koosolekud toimuvad pühapäeviti kell 11.00 Kiviõlis aadressil Pikk 2. Koguduse pastor on Allan Lilleorg.

## Välislingid
* Kiviõli Vabakogudus Facebookis
Star Wars Rebels

**Star Wars Rebels** on sari, mis on loodud George Lucase "Star Warsi" ulmemaailma põhjal. Sarja peategelaseks on noor Jedi Ezra Bridger.
Ellu Papstel

**Ellu Papstel** (sündinud 9. märtsil 1937) on eesti õpetaja. Ta oli Tallinna Tondi Kooli staažikaim töötaja, kes töötas koolis aastatel 1963–2018. Läbi aastate oli ta nii klassiõpetaja kui ka direktori asetäitja kasvatustöö alal.

Ta õppis Tartu Riikliku Ülikooli ajalookeeleteaduskonnas eesti keele, kirjanduse ja psühholoogia eriala ning lõpetas selle 1964. aastal.

## Viited
Valukunst

**Valukunst** on kunst, milles väljendub füüsilist- või psüühilist valu.

Valukunst on vajalik selleks, et anda edasi valusat kogemust, mida on sõnadega raske seletada või selleks, et läbi valu anda edasi mingit mõtet, mida tehes võib riskida oma elu ohtu seadmisega või tervise kahjustamisega.

Valu negatiivse faktorina võib mõnes olukorras olla loovat mõtlemist toetav tegur. Valukunst võib tekitada seda jälgival inimesel sarnase valukogemuse, mida on väljendatud mingis teoses, läbi peegelneuronite.

## Kunst füsioloogilisest valust

Kunst füsioloogilisest valust võib olla nii, kergesti arusaadav ja seda kogedes kindlat tunnet tekitav, kui ka täiesti arusaamatu näiv. Füüsilise valu puhul võib selle mõtet teistele arusaadavaks teha see, et füüsiline valu on tihti lokaliseeritud ja seostub kahjuliku füüsilise stiimuliga. Üheks näiteks võib tuua Marina Abramović-i, kes ühes oma teoses torkas noaga oma sõrmede vahele kuni üks sõrm sai pihta ja võttis kasutusele uus noa. Näiteks võib tuua ka Chris Burdeni, kes ühes oma teoses lasi ennast vintpüssiga õlga lasta. Kunst füsioloogilisest valust on ingliskeelses kultuuriruumis käsitletud *[[body art]]* ('kehakunst*) termini kaudu.
== Kunst psühholoogilisest valust ==

Kunst psühholoogilisest valust võib olla pinnapealselt kergesti arusaadav aga sügavamate mõtete väljendamise korral väga raskesti tõlgendatav. Kuna psüühiline valu pole seotud mingi kehalise tunnetusega, vaid üldise ebameeldiva tundega siis on selle väljendamise viise kordades rohkem füüsilisest valust. Kunstnikke, kes tegelevad sellise kunstiga tuntakse ka nimetuse *tortured artist'' ('piinatud kunstnik') all.

## Valu loovust toetava tegurina

Hea tuju võib tekitada vähem ettevaatliku lähenemise antud ülesande lahendamisel kui halb tuju, edendades laialdasemat aga ka pealiskaudsemat mõtlemist. Lühidamalt öeldes edendab hea tuju laia ja pinnapealset mõtlemist ja halb tuju piiratumat aga sügavamat mõtlemist.
## Mõju publikule läbi peegelneuronite

Peegelneuronid võivad tekitada ühes inimeses tekkinud valu suhtes teistes inimestes, läbi empaatia, sarnast tunnetust. Mõlema füüsilise ja psühholoogilise valu väljendamisel kunstis on võimalus, et sellest mingit osa tunneb seda vaadates ka publik. Kuna valukunstis on väljendatud valu võimalikult suure täpsusega, eriti füüsilise valu puhul aga ka psühholoogilise valu puhul, võivad mingi kindla eesmärgiga kunstile lisatud elemendid tekitada ebamugavustunnet.

## Viited
Rohu tänav (täpsustus)

**Rohu tänav** on tänava nimi järgmistes Eesti asulates:

*Rohu tänav Abja-Paluojal
*Rohu tänav Jõgeval
*Rohu tänav Jõhvis
*Rohu tänav Kiviõlis
*Rohu tänav Kohila alevis
*Rohu tänav Kuressaares
*Rohu tänav Lehtse alevikus
*Rohu tänav Lelle alevikus
*Rohu tänav Mustvees
*Rohu tänav Märjamaa alevis
*Rohu tänav Narvas
*Rohu tänav Põltsamaal
*Rohu tänav Pärnus
*Rohu tänav Püssis
*Rohu tänav Rakveres
*Rohu tänav Raplas
*Rohu tänav Räni alevikus
*Rohu tänav Suure-Jaanis
*Rohu tänav Tallinnas Põhja-Tallinna linnaosas Pelgulinnas
*Rohu tänav Tartus
*Rohu tänav Türil
*Rohu tänav Vändra alevis
Koroonapandeemia Jaapanis

**Koroonapandeemia Jaapanis** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.

Esimene nakatunu tuvastati Kanagawa prefektuuris 16. jaanuaril 2020.

2021. aasta 11. jaanuari seisuga oli ametlikult kinnitatud nakatunute arv 286&nbsp;752, haiguse läbi oli surnud 4044 inimest.

Koroonapandeemia tõttu lükati edasi Tōkyōs 2020. aastal toimuma pidanud suveolümpiamängud, 2021. aasta alguse seisuga oli ligi 3&nbsp;miljardi dollarilise korralduskuluga olümpiamängude toimumisaeg endiselt lahtine.

## Andmestik

## Viited
Tallinna Täisevangeelne Hosianna Kogudus

**Tallinna Täisevangeelne Hosianna Kogudus** on kristlik kogudus Tallinnas Harjumaal. Koguduse pastor on Jaanus Ringmäe.

## Välislingid
*Koduleht
*Tallinna Täisevangeelne Hosianna Kogudus kaardil
* Hosianna Kogudus  Youtube
Francis Paré

**Francis Paré** (sündinud 30. juunil 1987 Longueuilis Québecis) on Kanada päritolu Valgevene jäähokimängija (parem ääreründaja).

Aastatel 2003–2008 mängis Paré Quebec Major Junior Hockey League'is, esmalt neli hooaega Shawinigan Cataractesis ja seejärel ühe hooaja Chicoutimi Saguenéens. Hooajal 2007–08 oli ta liigas suurim väravakütt (54 väravat) ja resultatiivsuselt kolmas mängija (54+48) ning pälvis liiga hooaja väärtuslikumale mängijale antava Michel Brière Memorial Trophy.

Aastatel 2008–2013 mängis ta American Hockey League'i klubis Grand Rapids Griffins. Hooajal 2012–13 võitis ta klubiga Calder Cup'i.

2013. aasta juulis sõlmis Paré lepingu Soome kõrgliiga klubiga HC TPS. Hooaja 2013–14 teises pooles liitus ta KHL-i klubiga Magnitogorski Metallurg. Samal hooajal võitis ta Metallurgiga Gagarini karika. Seejärel mängis ta KHL-is Tšeljabinski Traktori ja Bratislava Slovani ridades. Hooaja 2015–16 teisel poolel mängis ta taas TPS-is.

2016. aasta juunis liitus ta KHL-i klubiga Zagrebi Medveščak. Kuna Medveščak sel hooajal väljalangemismängudele ei jõudnud, mängis Paré hooaja lõpus lisaks Šveitsi kõrgliiga klubis Genève-Servette HC.

Aastatel 2017–2019 mängis ta KHL-is Jekaterinburgi Avtomobilisti ridades ja 2019–2021 Minski Dinamos. 2021. aasta mais sõlmis ta üheaastase lepingu Omski Avangardiga. 2021. aasta detsembris naasis ta Šveitsi kõrgliigasse ja liitus Lausanne'iga, kus mängis kuni hooaja lõpuni.

2017. aastal võitis Paré Kanada võistkonnaga Spengleri karika. 2021. aastal debüteeris ta Valgevene jäähokikoondises ja kuulus samal aastal Valgevene koondisse maailmameistrivõistlustel.

## Viited

## Välislingid
* Francis Paré KHL.ru lehel
* Francis Paré hockeydb.com lehel
Viini börs

**Viini börs** (saksa keeles: *Wiener Börse)* on Austria väärtpaberibörs, mis tegutseb Viinis.

Viini börs on ainus väärtpaberibörs Austrias. Börs kuulub ettevõttele Wiener Börse AG. Wiener Börse AG omab ja opereerib lisaks Viini börsile ka Praha börsi. Wiener Börse AG pakub infrastruktuuri teenust ka Budapesti, Zagrebi ja Ljubljana börsile.

Börsil saab kaubelda siin noteeritud aktsiate, võlakirjade, garantiide ja börsil kaubeldavate fondidega (ETF). Turu ametlik kauplemisvaluuta on euro.

Viini börsi järelevalvet teostab Austria Finantsturgude Inspektsioon (inglise keeles: *Financial Market Authority*).

## Ajalugu

* 1771. aastal loodi Viini börs Maria Theresia käsul. Tegemist on ühe vanima börsiga Euroopas.
* 1998. aastal formeeriti börs äriühinguks.
*2004. aastal omandas Wiener Börse AG. Alates sellest ajast opereerib Viini börs ka Praha börsi.

## Viini börsi suurus
30. septembri 2020. aasta seisuga oli Viini börsil noteeritud ettevõtete väärtus kokku ehk turuosa 86,75 miljardit eurot. 2020. aastal on börsi turuosa langenud koroonapandeemia tõttu 2016. aasta tasemele.

Börsil on noteeritud 811 ettevõtte aktsiad, 4919 eri võlakirja, 873 garantiid ja 114 ETF-i. 2020. aastal kaubeldi börsil ühes kuus keskmiselt 5,77 miljardi euro ulatuses.

## Vaata ka
*Euroopa börside loend
*Praha börs

## Viited


## Välislingid
*Viini börs
Große Sandspitze

**Große Sandspitze** Tiroolis on kõrgeim mägi Gailtali Alpides, mis on mäestik Lõuna-Lubjakivialpides. See asub Lienzi Dolomiitide alammäestikus. Kohalikud kutsuvad seda *Sunnspitziks*.

## Esimene mäkketõus

Esimese tõusu Große Sandspitzele tegi 2. juulil 1886 Franz Mitterhofer, talunik Tristachist, tuntud kui *Kreitmeier*. Esimesed turist-tõusjad olid veidi hiljem 20. juulil 1886 August Kolp ja Ignaz Linder. Esimeste mägironijate kasutatud standardne marsruut on hinnatud II ronimisklassiks.
John Gilmour

**John Gilmour** (sündinud 17. mail 1993 Montréalis Québecis) on Kanada jäähokimängija, kes mängib kaitsjana Saksamaa kõrgliigaklubis Mannheimi Adler.

Aastatel 2012–2016 mängis ta Providence College'i jäähokimeeskonnas.

2013. aastal valis Calgary Flames ta NHL-i ''draft''is 198. valikuna. 2016. aasta augustis sõlmis Gilmour lepingu NHL-i klubiga New York Rangers. Hooajal 2016–17 mängis ta ainult American Hockey League'is (AHL) Rangersi noorteklubis Hartford Wolf Pack. Rangersi meeskonnas debüteeris Gilmour 9. veebruaril 2018 mängus Flamesi vastu. Esimese värava lõi ta NHL-is neli päeva hiljem mängus Minnesota Wildi vastu. 28. veebruaril 2018 lõi ta mängus Vancouver Canucksi vastu värava lisaajal, saades Rangresi ajaloo esimeseks uustulnukast kaitsjaks, kes on lisaajal värava löönud. 2018. aastal osales ta lisaks AHL-i tähtede mängul.

Suurema osa hooajast 2018–19 mängis Gilmour Wolf Packis (NHL-is sai ta sel hooajal kirja viis mängu). Ta lõi sel hooajal AHL-is 20 väravat, saades ühel hooajal enim väravaid löönud kaitsjaks Wolf Packi ajaloos. Hooajal 2018–19 valiti Gilmour AHL-i hooaja sümboolsesse koosseisu. 2019. aastal valiti ta lisaks teist aastat järjest AHL-i tähtede mängule. 2019. aasta juulis sõlmis ta üheaastase lepingu NHL-i klubiga Buffalo Sabres. Hooajal 2019–20 mängis ta põhiliselt AHL-is Sabresi noorteklubis Rochester Americans, saades Sabresi meeskonnas NHL-is kirja neli mängu.

2020. aasta detsembris sõlmis Gilmour üheaastase lepingu KHL-i klubiga Moskva CSKA. 2022. aastal võitis ta CSKA-ga Gagarini karika. Hooajal 2022/23 mängis ta KHL-i klubiga Minski Dinamo.

2023. aasta aprillis sõlmis ta kaheastase lepingu Saksamaa kõrgliigaklubiga Mannheimi Adler.

## Viited

## Välislingid
* John Gilmour KHL.ru lehel
* John Gilmour NHL.com lehel
* John Gilmour hockeydb.com lehel
Hochpustertal

**Hochpustertal** (itaalia: *Alta Pusteria*) on Pusteri oru idapoolseim osa, ulatudes Rienzi ja Drava veelahkmelt Niederdorfis Lõuna-Tiroolis Dravat pidi alla Lienzini Ida-Tiroolis Austrias. Ala hõlmab Sexteni ja Pragsi kõrvalorud.

1915. aasta Londoni lepingu ja 1919. aasta Saint-Germaini rahu järgi tõmmati Itaalia-Austria piir Innicheni (San Candido) ja Silliani vahele. Kuna Rienzi-Drava veelahe Toblachi lähedal (*Toblacher Feld* või *Sella di Dobbiaco*) on harva tähelepanuväärne üleminek, on Hochpustertali looduslikud läänepiirid erinevad. Tavaliselt kuuluvad orgu järgmised omavalitsused:

* Niederdorf, Sexten, Prags, Toblach ja Innichen Lõuna-Tiroolis
* Sillian, Strassen, Abfaltersbach, Assling ja Leisach Ida-Tiroolis
Tartu Elu Sõna Kogudus

**Tartu Elu Sõna Kogudus** on kristlik kogudus Tartus.

Koguduse koosolekud toimuvad pühapäeviti kell 11.00 Tartus aadressil Ööbiku 10a. Koguduse pastor on Eino Lilleleht.

## Viited

## Välislingid
*Koduleht
*Tartu Elu Sõna Kogudus Facebookis
*Tartu Elu Sõna Kogudus kaardil
Lastehirmutis

**Lastehirmutis** on folklooris hirmuäratav olend, kelle ilmumisega lapsi (sõnakuulmatuse vm. puhul) ähvardati.

Lastehirmutised on rahvapärases lastekasvatuses laialt tuntud, nad kannavad pedagoogilist ülesannet. Mõnel juhul on need ümbritsevatest erinevad inimesed (näiteks mustlane, setu, korstnapühkija, kotipoiss, miilits jne), kes "panevad kotti", "viivad ära" jms. Lastehirmutiseks võivad olla ka mütoloogilised olendid - veekogu juures ähvardab lapsi näkk; rehes, lakas või mujal tont jne. Nimetused on lähtunud ka varasematest usundilistest mõistetest, nagu muistsed surnu nimetused *mumm* ja *koll* ning viimase tuletis kolumats (koll+Mats). Suur hulk hirmutiste nimetusi on ohtlike või keelatud kohtade väiksema või suurema levikuga isikustamised, näiteks kaevus elab *Kaevu-Mats*, viljapõllul varjab ennast *rukkihall* või *Rukki-Mart*, saunas varitseb *saunavana*, rehes ja ahju taga asub *nõgikikas*, *viruskundra* (Võru murdes), põõsas paikneb *pusa* jne. Need olendid jälgivad inimeste elu ja tegevust, abistavad või takistavad. Neid peab austama, nende reegleid tundma ja nendega korrektselt käituma.

Tänapäeval on see vana pärimus taandumas, laste hädaohte või hirme (liiklus, eksimine linnas, võõras inimene jne.)  hirmuolenditega enam ei peletata. 

## Vaata ka

*hernehirmutis
*linnupeleti

## Viited

## Kirjandus
Matthias Johann Eisen, Eesti mütoloogia.

## Välislingid
* Lastehirmutiste kasutamine rahvapedagoogikas.
Krisztinaváros

**Krisztinaváros** (saksa keeles *Christinenstadt*) on naabruskond Budapesti kesklinnas, lossimäest vahetult läänes ja Tabánist põhjas. Naabruskond on nimetatud Austria ja Ungari monarhi Maria Theresia tütre ertshertsoginna Maria Christina järgi, kes astus piirkonnas hoonete püstitamise eest välja. Krisztinavárosi ajalugu on lahutamatu Tabáni, Naphegy ja Gellérthegy omast.

Keskse Krisztina kiriku kõrval asub samanimeline väljak, kust lähtub sissepääs Buda lossitunnelisse.
Krisztina kirik

**Krisztina kirik** on roomakatoliku pühakoda Budapestis. See asub Várkerületi ringkonna Krisztinavárosi naabruskonnas Krisztina väljaku ääres.

Kirik valmis 1815. aastal ja on mälestisena kaitse all.

## Välislingid
General Slocum

**General Slocum** oli 1891. aastal New Yorgi linnaosas Brooklynis ehitatud sõuratastega aurulaev. Oma teenistusajaloo jooksul oli ta seotud mitme õnnetusega, sealhulgas mitme karile sõidu ja kokkupõrkega.

Laev kands nime Henry Warner Slocum vanema järgi.

## Hukk

15. juunil 1904 suundus laev Little Germany saksa evangeelse luterliku kiriku korraldatud piknikule Eatons Neckil Long Islandil. Üürireis, mille eest kirik tasus $350, kaasas hinnanguliselt 1342 inimest, enamasti naisi ja lapsi. Tegu oli põhiliselt Lower Manhattanist pärit reisijatega. Kui laev jõudis kohakuti tänavaga East 90th Street, süttis see põlema. Veidi hiljem uppus alus Bronxi maismaa ja väikesaarte North and South Brother Islands vahel East Riverisse. Õnnetuses hukkus üle tuhande inimese.

## Vaata ka
*Sultana

## Välislingid
*
Alexandre Grenier

**Alexandre Grenier** (sündinud 5. septembril 1991 Lavalis Québecis) on Kanada jäähokimängija, kes mängib ründajana Saksamaa kõrgliigaklubis Kölner Haie.

Ta alustas jäähoki mängimist Québeci provintsi noorteliigades. 2011. aastal valis Vancouver Canucks ta NHL-i ''draft''is 90. valikuna.

Hooaja 2012–13 esimeses pooles mängis ta Austria kõrgliigaklubis Salzburgi EC Red Bull. Seejärel naasis ta Põhja-Ameerikasse, mängides hooaja teises pooles American Hockey League'i klubis Chicago Wolves ja ECHL-i klubis Kalamazoo Wings. Alates järgmisest hooajast mängis ta AHL-is Utica Cometsi ridades. Hooajal 2014–15 jõudis ta Cometsiga Calder Cupi finaali, kus kaotati Manchester Monarchsile mängudega 1:4.

NHL-is debüteeris Grenier Canucksi meeskonnas 18. novembril 2015 mängus Winnipeg Jetsi vastu. Hooaegadel 2015–16 ja 2016–17 sai ta NHL-is väljakule kokku üheksas mängus, kuid ei saanud neis kirja ühtegi resultatiivsuspunkti. Samal ajal jätkas ta mängimist Cometsis. Hooajal 2017–18 mängis ta AHL-i klubis Springfield Thunderbirdsis ja järgmisel hooajal Laval Rocketis. Aastatel 2017 ja 2018 valiti Grenier AHL-i tähtede mängule.

2019. aasta oktoobris liitus ta Saksamaa kõrgliigaklubiga Iserlohn Roosters. Hooaja 2019–20 teises pooles mängis ta laenul Šveitsi kõrgliigaklubis Lausanne HC, kuid naasis seejärel Roostersi. 2021. aasta aprillis sõlmis ta üheaastase lepingu Šveitsi kõrgliigaklubiga SCL Tigers.

2022. aasta oktoobris naasis ta Saksamaa kõrgliigasse, kui asus mängima Berliini Eisbärenis. 2023. aasta juulis siirdus ta sama liiga klubisse Kölner Haie.

## Välislingid
* Alexandre Grenier NHL.com lehel
* Alexandre Grenier hockeydb.com lehel
Granaatpunane

**Granaatpunane** on üks punastest värvitoonidest, sügav tumepunane värvus, mis meenutab punase vääriskivi granaadi värvust. Tumepunane toon võib olla õige kergelt sinaka või lillaka nüansiga, kuid rubiinpunasest soojatoonilisem. Kasutatakse pigem läikivate ja läbipaistvate objektide puhul.

Värvitoon on karakterilt tuline ja rikkalik, seostub puhtuse ja läbipaistvusega.

## Pildid

Granat, Madagaskar.JPG|Granaat toorkivina
ClinochloreEtGrenatItaliePreovenanceAlaRefMGL35323 MuséumHistoireNaturelleLille GLAM2016 PhotoLamiot 8.jpg|Klinokloor ja granaadid
Granat, almandyn w łupku łyszczykowym - Altay Sinkiang. Chiny..jpg|Almandiin
AlmandinInde.jpg|Lihvitud almandiin
Plaque-boucle réniforme.jpg|Panustehnikas vööpannal granaatidega
Glass of Barolo.jpg|Granaatpunane vein Barolo
Color of port wine.jpg|Vasakul granaatpunased portveinid


## Variatsioonid
ISCC-NBS-i värvide tähistamise süsteemi järgi võib granaatpunane (*Garnet*, *Garnet Red*, *Garnet Brown*) olla sügavpunane, tumepunane või väga tume punane  , aga ka sügav punakaspruun või keskmine punakaspruun  .

Prantsuskeelse värvinimetuste portaal pourpre.com annab granaatpunane (*grenat*) vasteks toonivahemiku tumepunasest ligikaudu veinipunaseni 

Pantone värvitoon 19-1655 *Garnet* on soe veidi pruunikas lillakaspunane  .

Veebivärv *Garnet* on soe pruunikaspunane kerge lillaka nüansiga  .

## Kasutamine
Värvinimetust kasutatakse palju punaste veinide värvuse kirjeldamiseks (Gato Negro, Barolo, Chianti, portveinid jt).

Granaatpunane võib olla huulepulk või kirjeldatakse selle värvinimetusega huulte värvi.

Granaatpunase värvusega on iseloomustatud ka tekstiile, juuksevärvi tooni, selles toonis on toodetud kontoritarbeid, kunstitarbeid, nagu keraamikaglasuurid.

## Vaata ka
* Veinipunane
* Granaatõunapunane
* Amarandipunane

## Viited
Denis Malgin

**Denis Malgin** (sündinud 18. jaanuaril 1997 Oltenis) on Šveitsi jäähokimängija, kes mängib keskründajana Šveitsi kõrgliigaklubis ZSC Lions.

Šveitsi kõrgliigas debüteeris Malgin hooajal 2014–15 ZSC Lionsi ridades. Ta jõudis sel hooajal Lionsiga Šveitsi meistrivõistlustel finaali, kus kaotati HC Davosile mängudega 1:4. Hooajal 2014–15 valiti Malgin Šveitsi kõrgliiga hooaja parimaks noormängijaks.

2015. aastal valis Florida Panthers ta NHL-i ''draft''is 102. valikuna. 2016. aasta juulis sõlmis ta Panthersiga kolmeaastase lepingu. NHL-is debüteeris Malgin sama aasta 13. oktoobril mängus New Jersey Devilsi vastu. Esimese värava lõi ta liigas sama aasta 2. novembril mängus Boston Bruinsi vastu. 2020. aasta veebruaris siirdus ta Toronto Maple Leafsi.

Hooajal 2020/21 mängis ta Šveitsi kõrgliigaklubis Lausanne ja 2021/22 taas Lionsis. 2022. aastal jõudis ta Lionsiga Šveitsi meistrivõistlustel finaali, kus kaotati EV Zugile. Väljalangemismängudes oli Malgin üheksa väravaga suurim väravalööja.

2022. aasta juulis naasis Malgin Toronto Maple Leafsi, kellega sõlmis üheaastase lepingu. 2022. aasta detsembris kaubeldi ta Dryden Hunti vastu Colorado Avalanche'i. Avalanche'is mängis Malgin kuni hooaja 2022/23 lõpuni ning lõi 42 mänguga 11 väravat ja andis kuus väravasöötu.

2023. aasta juulis naasis ta ZSC Lionsi, kellega sõlmis viieaastase lepingu.

Malgin on kuulunud Šveitsi jäähokikoondisse 2022. aasta taliolümpiamängudel ning 2017., 2022. ja 2023. aasta maailmameistrivõistlustel.

Tema vanemad on vene päritolu. 

## Viited

## Välislingid
* Denis Malgin NHL.com lehel
* Denis Malgin hockeydb.com lehel
Brunary

**Brunary** on küla Poolas Väike-Poola vojevoodkonnas Gorlice maakonnas Uście Gorlickie vallas. Brunary asub Slovakkia piirist umbes 12,5 km kaugusel, Gorlicest umbes 16,5 km edelas.

Küla olulisim vaatamisväärsus on 18. sajandil ehitatud Püha Peaingli Miikaeli puukirik.

## Viited
Smerekowiec

**Smerekowiec** on küla Poolas Väike-Poola vojevoodkonnas Gorlice maakonnas Uście Gorlickie vallas. Smerekowiec asub Slovakkia piirist natuke rohkem kui 6 km kaugusel, Gorlicest umbes 17,5 km lõunas.

## Viited
EKNK Hulja kogudus

Eesti Kristliku Nelipühi Kiriku **Hulja kogudus** on nelipühi kogudus Huljal.

Koguduse koosolekud toimuvad pühapäeviti kell 11:00 aadressil Tõnismäe 18, Hulja, Lääne-Virumaa. Koguduse pastor on Endel Treiman.

## Välislingid
*Koduleht
Ellen Key

**Ellen Karolina Sofia Key** (rootsi keeles [ˈkej]; 11. detsember 1849 – 25. aprill 1926) oli rootsi tõlkija, kriitik, pedagoog ja feminist. Tema kirjutised käsitlesid peamiselt perekonnaelu, eetikat, naiste õigusi ja haridusfilosoofiat. 

Key oli lapsekeskse hariduse ning mõistva, last arvestava vanemliku kasvatuse üks varajasi ja mõjukaid eestkõnelejaid. Ta rõhutas, et lapsel on oma väärtus ja õigused, ning et kasvatuse eesmärk peaks olema lapse loomuliku arengu toetamine, mitte rangete raamidesse surumine.

Tema tuntum teos on „Barnets århundrade” (1900), mis tõi talle rahvusvahelist tähelepanu. Raamat tõlgiti mitmetesse keeltesse ning avaldati inglise keeles pealkirjaga "The Century of the Child" (1909). See teos mõjutas oluliselt 20. sajandi alguse arutelusid haridusest, laste õigustest ja sotsiaalpoliitikast.

Key ideed mõjutasid nii Skandinaavia kui ka kogu Euroopa haridusmõtet. Teda peetakse üheks varase progressiivse pedagoogika oluliseks kujundajaks.

## Välislingid

* "Abielu ja armastus", anonüümne tõlge, 1920, UT Dspace
* Barnets århundrade – Runebergi projekt
* The Century of the Child – Gutenbergi projekt
* Sepp, Kairi. Laste sajand ja unistuste kool – Õpetajate Leht, 14. detsember 2012
Kamionka

**Kamionka** on linn Poolas Lublini vojevoodkonnas Lubartówi maakonnas, Kamionka valla halduskeskus. Kamionka asub Lubartówist ligi 8,5 km läänes ja Lublinist umbes 26 km põhjus.

Kamionkat on esmamainitud 1415. Linnaõigused sai Kamionka ajavahemikul 1450–1458. Kamionka kaotas linnaõigused 1870. aastal.

1. jaanuaril 2021 sai Kamionka linnaõigused tagasi.

## Viited